সংবাদমেলত এন আৰ চি দলৰ প্ৰাৰ্থীগৰাকীয়ে বিজেপি দলক সমালোচনা কৰি কয় যে বিজেপি দলে বিগত এই পাঁচ বছৰত দেশৰ স্বকীয়তা, স্বতন্ত্ৰতা, সভ্যতা, সংস্কৃতি বিনষ্ট কৰিছে ৷ মানুহৰ মাজত ঘৃণাৰ ভাৱ আনিছে ৷ উচ্চ- নীচৰ xa0ভাৱ আনিছে আৰু মেৰু বিভাজন কৰিছে ৷ আজি তেওঁলোকে ভাৰতবৰ্ষত এনে এটা পৰ্যায় আনি দিছে য’ত সকলোৰে মনত আমি হিন্দু, আমি মুছলমান ভাৱনাৰ সৃষ্টি কৰিছে ৷ এন আৰ চি দলৰ কথা হ’ল আমি প্ৰথমে ভাৰতীয় আৰু তাৰ পিচত অসমীয়া ৷ কাৰণ ভাৰতীয় নহ’লে আমি অসমীয়া হ’ব নোৱাৰো ৷ ৰাষ্ট্ৰীয় দল হিচাপে আমি ভাৰতীয় আৰু আমাৰ লক্ষ্য আৰু উদ্দেশ্য হ’ল ভাৰতৰ প্ৰতিজন মানুহকে মানুহ হিচাপে গণ্য কৰা ৷ অৰ্থাৎ মানৱতা ৷ আমাৰ মাজত কোনো হিন্দু – মুছলমান, শিখ, জৈন, খৃষ্টান বুলি কোনো কথা নাই ৷ মানৱতাৰ দৃষ্টিত মানুহক সংস্থাপন দিব লাগিব আৰু মানৱতাৰ দৃষ্টিত ভাৰতীয় সংবিধানে স্বীকৃতি দিয়া প্ৰতিজন নাগৰিককে আমি ভাৰতীয় নাগৰিকত্ব দিব লাগিব ৷xa0সেইদৰে প্ৰধানমন্ত্ৰী নৰেন্দ্ৰ মোডীক সমালোচনা কৰি কয় যে বিগত পাঁচ বছৰত প্ৰধানমন্ত্ৰীগৰাকীয়ে ৯২ খন দেশ ভ্ৰমণ কৰি এহেজাৰ চাৰিশ কোটি টকা খৰচ কৰিলে ৷ কিন্তু ইয়াৰ ফলত দেশৰ কি লাভ হৈছে?